10-jarige beseer toe hy van hond vlug | Maroela Media
10-jarige beseer toe hy van hond vlug
'n 10-jarige seun van Durban in KwaZulu-Natal het Donderdag ernstige beserings opgedoen toe hy van 'n hond weggehardloop en van 'n 2 meter hoë muur afgespring het.
"Die kind het op 'n metaalstaaf beland en dit het deur sy voet gesteek," het Chris Botha, woordvoerder van Netcare 911, in 'n verklaring gesê.
Die voorval het in Bonela, Durban, plaasgevind.
"Paramedici het die kind verdoof voordat reddingsbeamptes meganiese toerusting gebruik het om die metaalstaaf te sny." Paramedici het daarna die kind na 'n hospitaal geneem. "Chirurge het die oorblywende gedeelte tydens 'n operasie uit sy voet verwyder."